Entre 1964 y 1969 fació parti d'a colal d'o Teatro Goethe en Bremen, treballando con directors como Luc Bondy, Dieter Dorn, Peter Stein, Klaus Michael Grüber, etc. Por ixas envueltas interpretó obras como Hamlet y Macbeth de Shakespeare, Peer Gynt d'Ibsen, Kabale und Liebe de Schiller, y piezas de Goethe, Maxim Gorki, Friedrich Hölderlin, Heinrich von Kleist, Bertolt Brecht, Frank Wedekind, Eurípides, etc. Bruno Ganz estió miembro d'o grupo teatral d'o Berliner Schaubühne y en 1972 debutó en o Festival de Salzburgo dirichito por o director Claus Peymann, en as primeras representacions de Der Ignorant und der Wahnsinnige, de Thomas Bernhard.